الممنوعات

الممنوعات اغنيه مصريه الفها احمد فؤاد نجم و لحنها و غناها الشيخ امام

 كلمات 
ممنوع من السفر

ممنوع من الغنا

ممنوع من الكلام

ممنوع من الاشتياق

ممنوع من الاستياء

ممنوع من الابتسام

وكل يوم فى حبك

تزيد الممنوعات

وكل يوم باحبك

اكتر من اللى فات

.....

حبيبتى يا سفينه

متشوقه و سجينه

مخبر فى كل عقده

عسكر فى كل مينا

يمنعنى لو اغير

عليكى او اطير

اليكى و استجير

بحضنك او انام

فى حجرك الوسيع

و قلبك الربيع

اعود كما الرضيع

بحرقة الفطام

.....

حبيبتى يا مدينه

متزوقه و حزينه

فى كل حاره حسره

وف كل قصر زينه

.....

ممنوع من انى اصبح

بعشقك او ابات

ممنوع من المناقشه

ممنوع من السكات

وكل يوم فى حبك

تزيد الممنوعات

وكل يوم باحبك

اكتر من اللى فات
 مصادر 

تصنيف:احمد فؤاد نجم
تصنيف:الشيخ امام
تصنيف:اغانى باللغه المصريه
تصنيف:كلمات اغانى